**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517; E-mail:** [**csanytelek@csanytelek.hu**](mailto:www.csanytelek@csanytelek.hu)**,**

CS/109-1/2020.

**E l ő t e r j e s z t é s**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és Településfejlesztési Bizottsága**

**2020. januári ülésére**

**Tárgy:** *Csanytelek község I. sz. vegyes háziorvosi körzet háziorvosával kötött feladat-ellátási szerződés módosítása*

**Tisztelt Bizottság!**

Tájékoztatjuk Önöket arról, hogy **Csanytelek község II. sz. vegyes háziorvosi körzetében Dr. Stengl Éva háziorvos 2019. december 31. napjával felmondta a közötte és önkormányzatunk között fennálló feladat-ellátási szerződését.** Ennek oka, a Stengl Éva háziorvos Csongrád város I. sz. vegyes háziorvosi körzetében való feladatellátás 2020. január 01. napjától való vállalása.

A háziorvos által felmondott feladat-ellátási szerződés 4. pontja értelmében, a központi jogszabályokban foglaltaknak megfelelve, *a körzetből távozó háziorvos, a felmondása időpontjától számított 6 hónapig (2020. június 30.) még kötve van önkormányzatunkhoz, így településünk ezen körzetébe önkormányzati rendelet szerint besorolt lakosság érintett része ezen időszak alatt sem marad háziorvosi ellátás nélkül.*

Dr. Stengl Éva **megállapodást kötött** **Dr. Tóth Mária** Csanytelek község I. sz. vegyes háziorvosi körzete háziorvosával arról, hogy *a felmondása időszaka alatt saját körzete mellett biztosítja a II. sz. háziorvosi körzet betegellátás feladata végzését a II. sz. körzet rendelőjében a helyettesítési rendnek megfelelve.* Ebből következik, hogy *megváltozik az I. sz. háziorvosi körzet eddig megszokott rendelési ideje is.*

A II. sz. háziorvosi körzet praxisjogával bíró Dr. Stengl Éva rendelkezik a feladatellátáshoz szükséges *működési engedéllyel,* így annak módosítása jogával is, amely mind a rendelési időre, mind a helyettesítést végző személyére vonatkozóan megtörtént. Az illetékes hatóság (NEO régi nevén ANTSZ) határozatával engedélyt adott a Csanytelek község területén működő I. és II. háziorvosi körzetben háziorvosi tevékenységet végzők számára *a feladat-ellátási szerződésükben foglaltakról elérő rendelési idő módosítására.*

A Csongrád Megyei Kormányhivatal Szentesi Járási Hivatal Népegészségügyi Osztálya CS-07/NEO02247-2/2019. iktatószám alatt kiadott tájékoztatása értelmében Dr. Tóth Mária háziorvos Csanytelek, Radnóti M. u. 2. sz. alatti telephelyén működő 001042823 szakmai szervezeti egység (I. sz. körzet) *szakma rendelési idejéről, a helyettesítő orvos személyéről szóló bejelentést nyilvántartásba vette* amely a I. sz. háziorvosi rendelés időpontjának működési engedélye (68113 szám alatti) módosításával járt.

A helyettesítés 6 hónapos időszaka alatt Dr. Tóth Mária

* hétfőn de. 08.00 – 11.30,
* kedden de. 09.30 - 13.00,
* szerdán de. 10.00 - 13.30,
* csütörtökön de. 10.00 – 13.30,
* pénteken de. 10.00 – 13.30

óra alatt látja el háziorvosi feladatát, amely kihat az II. sz. háziorvosi rendelési idejére is, melyet a CS/45-2/2020. iktatószám alatt kiadott előterjesztésben teszünk közzé.

A fentiekből következik, hogy elkerülhetetlen mindkét körzet *rendelési idejének módosítása, cseréje az egységes szerkezetben megjelenő feladat-ellátási szerződésben,* amely ebben a körzetben a szerződés 1. módosítását jelenti.

**Tisztelt Bizottság!**

Indítványozzuk a tárgyi előterjesztésben, a határozati javaslatban és az egységes szerkezetben megjelentetett feladat-ellátási szerződésben foglaltak - a Pénzügyi Ellenőrző, Foglalkoztatáspolitikai és Településfejlesztési Bizottság támogató véleményének figyelembevételével – elfogadását.

C s a n y t e l e k, 2020. január 15.

Tisztelettel:

Erhard Gyula Kató Pálné

polgármester jegyző

**…/2020. (I. ..) Ökt határozat**

**Tárgy:** *Csanytelek község I. sz. vegyes háziorvosi körzet háziorvosával kötött feladat-ellátási szerződés módosítása*

**Határozati j a v a s l a t**

Csanytelek Község Önkormányzata Képviselő-testülete megtárgyalta a fenti tárgyú előterjesztésben foglaltakat, - figyelembe-véve a Pénzügyi Ellenőrző, Foglalkoztatáspolitikai és Településfejlesztési Bizottság tárgyra vonatkozóan támogató véleményét – elfogadta azt és az alábbi döntést hozta.

1. A Képviselő-testület a tárgyi határozathoz 1. mellékletként csatolt, a Csanytelek község I. sz. háziorvosi körzete (a II. sz. háziorvos által kötött feladat-ellátási szerződés felmondása miatt) a Dr. Stengl Éva helyettesítését megállapodásban vállaló és 2020. január 01. – 2020. június 30. napja közötti időszakban végző Dr. Tóth Mária háziorvos, a NEO által működési engedélyébe vett rendelési időt vette alapul és módosította az egységes szerkezetbe foglalt változást.
2. A Képviselő-testület elrendeli a település érintett lakossága folyamatos tájékoztatását az 1. pontba foglalt feladat-ellátási szerződés szerinti rendelési idő alakulásáról és a helyettesítés módjáról.
3. A Képviselő-testület elrendeli továbbá a tárgyi módosított feladat-ellátási szerződés NEO és NEAK területileg illetékes szervének való megküldését.
4. A Képviselő-testület felhatalmazza Erhard Gyula polgármestere urat a tárgyi feladat-ellátási szerződés a helyettesítést ellátó háziorvossal együtt való aláírására és további szükséges intézkedés (pl. a praxisjogot megvásárolt háziorvossal való tárgyalás) megtételére.

Végrehajtás határideje: azonnal és folyamatos

Végrehajtásért felelős: Kató Pálné jegyző (2.-3. pontban írtak végrehajtásáért)

Erhard Gyula polgármester (4. pontban foglaltak szerint)

Beszámolás határideje: végrehajtást követő soros testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Csongrád Megyei Kormányhivatal Szentesi Járási NEO Vezetője (Szentes)
* NEAK Vezetője (Szeged)
* Dr. Stengl Éva háziorvos (Csongrád)
* Dr. Tóth Mária helyettesítő háziorvos (Helyben)
* Tóth Józsefné Adó- és Pénzügyi Iroda Vezetője (Helyben)
* Irattár