**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**,**

CS/45-2/2020.

**E l ő t e r j e s z t é s**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és Településfejlesztési Bizottsága 2020. januári ülésére**

**Tárgy:** *Csanytelek község II. sz. vegyes háziorvosi körzet háziorvosával kötött feladat-ellátási szerződés módosítása*

**Tisztelt Bizottság!**

Tájékoztatjuk Önöket arról, hogy **Csanytelek község II. sz. vegyes háziorvosi körzetében Dr. Stengl Éva háziorvos 2019. december 31. napjával felmondta a közötte és önkormányzatunk között fennálló feladat-ellátási szerződését.** Ennek oka, hogy Stengl Éva háziorvos Csongrád város I. sz. vegyes háziorvosi körzetében 2020. január 01. napjától háziorvosi feladatellátásra szerződést kötött.

Tekintettel arra, hogy a II. sz. háziorvosi körzetben a *praxisjog gyakorlásának joga Dr. Stengl Éva háziorvos tulajdona,* így kizárólagos joggal rendelkezik a praxisjog értékesítésére, melyre 6 hónap áll rendelkezésére, 2020. január 01. és 2020. június 30. napja között. Amennyiben ez idő alatt nem sikerül értékesíteni a praxisát a jelölt időszak alatt, úgy az díjmentesen visszaszáll önkormányzatunkra. Ezen a vonatkozó hatályos jogszabályon alapuló rendelkezés alkalmazása alól nincs felmentés egyik fél számára sem, így önkormányzatunk azzal a háziorvossal kell hogy feladat-ellátási szerződést kössön, aki számára Dr. Stengl Éva háziorvos értékesíti praxisát. Ebből következik, hogy önkormányzatunk a fent jelzett időszak alatt nem tud háziorvosi álláshelyre pályázatot kiírni, mivel *a fenti jelzett időszak alatt nincs üres betöltetlen praxis és nincs önkormányzati praxis sem.*

Minden háziorvos 1 praxissal rendelkezhet, kivéve azt az esetet, amely településünket is érinti, miszerint Csongrád városában saját jogon vásárolt praxis alapján működési engedélybe foglaltan kaphat a NEAK közreműködésével „praxispénzt” Dr. Stengl Éva háziorvos, ugyanakkor Csanytelek községben is saját jogon gyakorolja háziorvosi teendőit a felmondás időszaka alatt (6 hónapig) és kap a módosított működési engedélye alapján teljes összegű praxispénzt.

A háziorvos által felmondott feladat-ellátási szerződés 11.) pontja értelmében, a központi jogszabályokban foglaltaknak megfelelve, *a körzetből távozó háziorvos, a felmondása időpontjától számított 6 hónapig (2020. június 30.) még kötve van önkormányzatunkhoz, így településünk ezen körzetébe sorolt lakosság érintett része a jelzett időszak alatt sem marad háziorvosi ellátás nélkül.*

Dr. Stengl Éva **megállapodást kötött** **Dr. Tóth Mária** Csanytelek község I. sz. háziorvosi körzete háziorvosával arról, hogy *a felmondás időszaka alatt saját körzete mellett biztosítja a II. sz. háziorvosi körzet betegellátás feladata végzését helyettesítési rendben, a II. sz. háziorvosi rendelőben.*

A II. sz. háziorvosi körzet praxisával bíró Dr. Stengl Éva rendelkezik a feladatellátáshoz szükséges *működési engedéllyel,* így annak módosíttatási jogával is, mely módosítás bejelentése megtörtént. A Csongrád Megyei Kormányhivatal Szentesi Járási Hivatal Népegészségügyi Osztálya (NEO régi nevén ANTSZ) a CS-07/NEO02232-2/2019. iktatószám alatt kiadott tájékoztatása értelmében Dr. Stengl Éva háziorvos Csanytelek, Radnóti M. u. 2. sz. alatti telephelyén működő 060090074 szakmai szervezeti egység (II. sz. körzet) *szakma rendelési idejéről, a helyettesítő orvos személyéről szóló bejelentését nyilvántartásba vette*, amely a II. sz. háziorvosi rendelés időpontjának működési engedélye módosításával járt. A nyilvántartásba módosult Csanytelek község területén működő I. és II. háziorvosi körzetben háziorvosi tevékenységet végzők által *a feladat-ellátási szerződésükben foglaltakról elérő rendelési idő és a helyettesítés rendje.*

A 6 hónapos időszaka alatt Dr. Stengl Éva

* hétfőn du. 13.00 – 15.00,
* kedden du. 13.00 - 15.00,
* szerdán de. 08.00 - 10.00,
* csütörtökön de. 08.00 – 10.00,
* pénteken de. 08.00 – 10.00

óra alatt látja el háziorvosi feladatát, amely kihat az I. sz. háziorvosi rendelési idejére is, melyet külön előterjesztésbe foglaltunk.

A fentiekből következik, hogy elkerülhetetlen mindkét körzet *rendelési idejének módosítása, cseréje az egységes szerkezetben megjelenő feladat-ellátási szerződésben,* amely mindkét körzetben a szerződés módosítását jelenti.

Lényeges említést tenni arról, hogy a felmondás 6 hónapos időszaka alatt Dr. Tóth Mária háziorvos által végzett helyettesítése díjazása a két háziorvos megegyezésén alapul, amely tartalmazza a helyettesítő háziorvos, a távozó

háziorvos asszisztense munkabérét és terheit, a rezsiköltségek anyagi fedezetét. Ebből következik, hogy *önkormányzatunkat nem terheli ezen 6 hónap alatt finanszírozási kötelezettség, tehát nem kell az önkormányzat 2020. évi költségvetésében ilyen jogcímén kiadással számolni.*

A 2020. július 01. napjával megüresedő praxis betöltése annak Dr. Stengl Éva háziorvos általi értékesítése után, az adott vállalkozó háziorvossal való feladat-ellátási szerződés kötése, vagy ennek hiányában tartós helyettesítést címén az I. sz. körzet háziorvosával való szerződéskötés, más – más finanszírozást eredményez. Az ügyintézés menete is eltérő, amely az eljárásrenden túl, elsősorban a finanszírozásban jelenik meg, mert ahhoz hogy az folyamatos legyen, június 10. napjáig kellene arra igényt előterjeszteni a vállalkozó háziorvosnak, vagy önkormányzatunknak, attól függően, hogy ki rendelkezik a praxissal. A fent leírtakból következik, hogy erre a jelezett időpontig jelen helyzetben nincs mód, ezért amennyiben a II. sz. körzet új háziorvosa megkezdi július 01. napján tevékenységét, úgy praxispénzhez jó esetben is 3 hónap után juthat először, visszamenőleg, amely ugyan nem róható fel önkormányzatunknak, de ettől még előnytelen helyzetet teremt.

**Tisztelt Bizottság!**

Indítványozzuk a tárgyi előterjesztésben, a határozati javaslatban és az egységes szerkezetben megjelentetett feladat-ellátási szerződésben foglaltak elfogadását és Képviselő-testület elé terjesztését..

C s a n y t e l e k, 2020. január 15.

Tisztelettel:

Erhard Gyula Kató Pálné

polgármester jegyző

**…/2020. (I. ..) Ökt határozat**

**Tárgy:** *Csanytelek község II. sz. vegyes háziorvosi körzet háziorvosával kötött feladat-ellátási szerződés módosítása*

**Határozati j a v a s l a t**

Csanytelek Község Önkormányzata Képviselő-testülete megtárgyalta a fenti tárgyú előterjesztésben foglaltakat, - figyelembe-véve a Pénzügyi Ellenőrző, Foglalkoztatáspolitikai és Településfejlesztési Bizottság tárgyra vonatkozóan támogató véleményét – elfogadta azt és az alábbi döntést hozta.

1. A Képviselőé-testület a tárgyi határozathoz 1. mellékletként csatolt, a Csanytelek község II. sz. háziorvosi körzete felmondása miatt a háziorvos helyettesét ellátó Dr. Stengl Éva 2020. január 01. – 2020. június 30. napja közötti időszakra a NEO által nyilvántartásba vett, működési engedélyébe rögzített rendelési időt vette alapul és módosította az egységes szerkezetbe foglalt változást.
2. A Képviselő-testület elrendeli a település érintett lakossága folyamatos tájékoztatását az 1. pontba foglalt feladat-ellátási szerződés szerinti rendelési idő alakulásáról és a helyettesítés módjáról.
3. A Képviselő-testület elrendeli továbbá a tárgyi módosított feladat-ellátási szerződés NEO és NEAK területileg illetékes szervének való megküldését.
4. A Képviselő-testület felhatalmazza Erhard Gyula polgármester urat a tárgyi feladat-ellátási szerződés a helyettesítést ellátó háziorvossal együtt való aláírására és további szükséges intézkedés (pl. a praxisjogot megvásárolt háziorvossal való tárgyalás) megtételére.

Végrehajtás határideje: azonnal és folyamatos

Végrehajtásért felelős: Kató Pálné jegyző (2.-3. pontban írtak végrehajtásáért)

Erhard Gyula polgármester (4. pontban foglaltak szerint)

Beszámolás határideje: végrehajtást követő soros testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Csongrád Megyei Kormányhivatal Szentesi Járási NEO Vezetője (Szentes)
* NEAK Vezetője (Szeged)
* Dr. Stengl Éva háziorvos (Csongrád)
* Dr. Tóth Mária helyettesítő háziorvos (Helyben)
* Tóth Józsefné Adó- és Pénzügyi Iroda Vezetője (Helyben)
* Irattár